b"\n_START_ARTICLE_\nJoan Barbar\xc3\xa0 i Mata\n_START_SECTION_\nTraject\xc3\xb2ria\n_START_PARAGRAPH_\nFormat en la UE Sants, va ser fitxat pel Sabadell en la temporada 1986-87, club amb el qual debuta a la primera divisi\xc3\xb3 el 18 de gener de 1987 en un Mallorca 1-0 Sabadell; eixe any el Sabadell acaba pen\xc3\xbaltim encara que va mantenir la categoria a causa del sistema de play-offs per la perman\xc3\xa8ncia que es va disputar._NEWLINE_La temporada seg\xc3\xbcent el Sabadell va tornar a ser pen\xc3\xbaltim i en aquesta ocasi\xc3\xb3 va descendir per\xc3\xb2 Barbar\xc3\xa0, que en aquells dies comptabilitzava fins a 41 partits i 3 gols en la m\xc3\xa0xima categoria, romandria en l'equip fins a 1993, any del descens de l'equip a Segona B._NEWLINE_Aquest estiu de 1993 va ser fitxat per la UD Salamanca, que es trobava tamb\xc3\xa9 a la categoria de bronze:a l'equip castellanolleon\xc3\xa8s es va fer r\xc3\xa0pidament amb un lloc de titular i en finalitzar la temporada l'equip aconseguia l'ascens a Segona Divisi\xc3\xb3. La temporada seg\xc3\xbcent, 1994-95, el Salamanca acaba quart i aconseguia l'ascens a Primera despr\xc3\xa9s de derrotar l'Albacete en la promoci\xc3\xb3. L'aportaci\xc3\xb3 de Barbar\xc3\xa0 va ser clau amb 36 partits i 13 gols, sent el jugador m\xc3\xa9s destacat al llarg de l'any._NEWLINE_La tornada de Barbar\xc3\xa0 a la m\xc3\xa0xima categoria va ser molt positiva a nivell individual, tot disputant 42 partits i marcant 12 gols, per\xc3\xb2 les seves bones actuacions no van aconseguir evitar el descens de l'equip a Segona Divisi\xc3\xb3, com a \xc3\xbaltim de la taula. No obstant aix\xc3\xb2, el Salamanca puja de seguida a Primera, el 1997. En aquesta segona etapa, el davanter catal\xc3\xa0 ja no seria dels puntals de l'equip: la temporada 97/98 nom\xc3\xa9s participa en un encontre, i a la seg\xc3\xbcent, en qu\xc3\xa8 els castellans perden la categoria, juga 18 partits, amb nom\xc3\xa9s un gol._NEWLINE_Barbar\xc3\xa1 romandria a la Uni\xc3\xb3n Deportiva Salamanca fins a la seva retirada com professional en finalitzar la temporada 2000-01, tot convertint-se en un dels s\xc3\xadmbols de l'equip a la d\xc3\xa8cada dels 90._NEWLINE_Una vegada va penjar les botes, ha format part de l'equip t\xc3\xa8cnic del FC Barcelona per a categories inferiors. El maig de 2014 va passar a formar part del cos t\xc3\xa8cnic del primer equip blaugrana, com a auxiliar t\xc3\xa8cnic, formant part de l'equip t\xc3\xa8cnic de Luis Enrique Mart\xc3\xadnez."